**"קלסיקלטת"** היא חברה ישראלית להפקה ולהפצה של תוכני בידור לילדים, לרבות תקליטורי מוזיקה, תוכני וידאו וספרים.

היסטוריה
--------

החברה נוסדה ב-10 באפריל 1987 ע"י מרק ואילנה עמוס.

תחילה עסקה בהפצת תקליטורים, לרבות תקליטורי מוזיקה והקלטות מופעים.

לאחר מכן החלה לעסוק בהפצת קלטות וידאו מדובבות לעברית, וכן הקלטות של מופעים ומחזות זמר (כגון "ספר הג'ונגל", "הגיבן מנוטרדאם", "בילבי", "הקוסם!", "האסופית", "מאמא מיה", "אנני", "עוץ לי גוץ לי", "ספיד וגלגלי הקסם", "טרזן וג'יין", "הרפתקאות דורה והפיראטים", "גריז" וחלק ממופעי הפסטיגל).

המעברון הראשון של החברה כלל את הנעימה "Mammagamma" של The Alan Parsons Project. לאחר מכן החליפה אותו לסרטון אחר, שבו הופיע שם החברה על גבי קלאפר.

המעברון כלל את הנעימה "Clarendon Hills" של תזמורת מאהאווישנו.

בשנים 2013-2021 הייתה ב-VOD Kids של חברת הלוויין ***yes*** ספריה הכוללת את מיטב ההפקות שהחברה הפיצה והם גם נכללו ב-VOD Young של חברת הכבלים ***HOT*** (וכיום ב-VOD של "סלקום TV").

שירי הקלטות שהחברה יצרה שודרו בערוצי **"קבוצת מדיה הופ!"** (**"הופ!"**, **"HOT לוּלי"** ו**"ילדות ישראלית"**) וגם בערוץ **"בייבי"** ב-yes (מסוף 2003 עד 2009).

הקלאסיקות שערוץ "בייבי" הקרין מתוכן שירים הן:

* "100 שירים ראשונים"
* "שירים גדולים לקטנים"
* "מי שטוב לו ושמח כף ימחא - שירי משחק של דתיה בן-דור"
* "סבתא בישלה דייסה - 100 שירי משחק ראשונים"
* "כספיון"
* "בלי חיתולים"

ועוד...

כיום מיטב הקלאסיקות של החברה (כגון: **"הפיל שרצה להיות הכי"**, **"עץ השירים"**, **"בלי חיתולים"**, **"אותיות מצחיקות"** ועוד) מוקרנות בערוץ **"ילדותי"** והשירים מוקרנים בערוץ **"שירי ילדותי"** (ב-yes, ב"סלקום TV", ב-Partner tv וב-FreeTV).

הפקות החברה נמצאות גם באתר ואפליקציית הילדים "יוקיד" (Youkid) שבבעלות NMC United.

הפקה
----

לאורך שנות הפעילות, החברה הפיקה קלטות וידאו, בהן הומחזו סיפורי ילדים פופולריים.

בין ההפקות היו:

* "להיטים מצוירים משלנו"
* "בוא אלי פרפר נחמד"
* בלי חיתולים
* שירים גדולים לקטנים
* שירי משחק של דתיה בן דור
* סבתא בישלה דייסה 100שירי משחק ראשונים
* איני מיני מו מטיילים בספר האנגלית
* אותיות מצחיקות
* "ציפור הנפש"
* "איתמר מטייל על הקירות"
* "אליעזר והגזר"
* "מעשה בחמישה בלונים"
* "שמוליקיפוד"
* "כספיון"
* "הפיל שרצה להיות הכי"
* "אבא עושה בושות"
* "ירון בעל החלונות"
* "בובה מתי"
* "גומות החן של זוהר" ועוד.

החברה הפיקה תכנים עד לסוף שנות ה-2000.

"קלסיקלטת" הפיצה את "בובה מתי" ואת "כמו גדולים" ביחד עם NMC.

כמו כן, החברה הפיצה בסוף שנת 1992 את "100 שירים ראשונים" (וגם את "100 סיפורים ראשונים") בקלטות וידאו (עם ציפי שביט ונתן דטנר).

המוכרים שבהן היו סרטי הקולנוע "כבלים" ו"כמו גדולים" עם אריק איינשטיין וצבי שיסל, סדרות לילדים כגון "זבנג!" ו"ציפי בלי הפסקה".

במקביל, החברה המשיכה להפיץ פרקים מתוך סדרות טלוויזיה ע"ג קלטות וידאו (וגם ע"ג DVD), היא הפיצה קלטות וידאו ו-DVD's של סדרות לקטנטנים כגון:

* "מגלים עם דורה"
* "מיפי"
* "רולי פולי אולי"
* "בוב הבנאי"
* "פינוקי"
* "החברים של ברני"
* מגזין "דיסני ג'וניור" ועוד.

החברה הפיצה גם סדרות קלאסיות כמו ארתור, הדרדסים, הופה היי, ספיידרמן, הקומדי סטור, צבי הנינג'ה, קופיקו, מוסיכף (הגרסה הישראלית), העולם הערב, לילה טוב שלומפי, המפלצתונים וכן קלטות וידאו ו-DVD של תוכניות הטלוויזיה החינוכית הישראלית (כגון: "זהו זה", "פרפר נחמד", "קרובים קרובים" ועוד) וערוץ הופ! (כגון: "עץ השירים" - עם מיכל צפיר, "שירי ילדות ישראלית", "רחוב סומסום", "שירון הקסמים" - עם חני נחמיאס ועוד) בהמשך החלה לעסוק גם בהפצת מולטימדיה למשחקי לומדות למחשב שנקראת "קלסיקט" וספרי ילדים.

החברה הפיצה גם DVD של שירי ילדים מערוץ "בייבי" בשנת 2006 בשם "שירים ראשונים" (מאוחר יותר יצא בגרסה מחודשת בשם "השפן הקטן").

בשנת 1995 עסקה למשך זמן קצר במכירת מוצרי כתיבה, כגון מחברות, קלסרים ותיקיות לדפים תחת המותג של הסרט "פוקהונטס" של דיסני.

מטה החברה ממוקם ברמת השרון והיא מונה 32 עובדים.

אזכורים בתרבות
--------------

צמד הראפ הישראלי כהן@מושון הקליטו באלבומם מ-2011 "מחשב לכל ילד" רצועה בשם "קלאסיקלטת", במחווה לחברה.

קישורים חיצוניים
----------------

* אתר האינטרנט הרשמי של קלסיקלטת

הערות שוליים
------------

1. ↑   קלסיקלטת – מעברון 1991, סרטון בערוץ "אוריה אסרף", באתר יוטיוב (אורך: 00:30)
2. ↑   קלסיקלטת מעברון – 1992, סרטון בערוץ "אוריה אסרף", באתר יוטיוב (אורך: 00:14)
3. ↑  קלסיקלטת, באתר קלסילקטת
4. ↑  דרוש מקור
5. ↑  מיכאל כהן‏, כהן@מושון כותבים על השירים באלבום החדש שלהם "מחשב לכל ילד": בלעדי, באתר וואלה!‏, 21 בספטמבר 2011

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 126039654
* WorldCat: viaf-126039654

 |